Pakësimi i peshkut të madh të oqeaneve prish balancën e ekosistemit nënujor
Studimet e botës së nënujit tregojnë se e ardhmja është shqetësuese
Konsumi i peshkut nëpër botë ka arritur në nivele rekord, sipas shifrave të dhëna nga Organizata e Kombeve të Bashkuara për Ushqimin dhe Bujqësinë. Në raportin e saj të fundit, FAO thotë se një e treta e peshkut në botë është shfrytezuar se tepërmi, duke sjellë rallimin e tij në atë masë që e ka bërë të domosdoshme gjetjen e mënyrave alternative për përtëritjen e kolonive të peshkut. Profesori i Universitetit të Kolumbias Britanike, Vili Kristensen, thotë se e ardhmja është shqetësuese. Kristensen thotë se vizioni i tij bazohet në të dhënat e 200 modeleve të ekosistemeve të nënujit nga e gjithë bota. Por gjatë këtyre 100 vjetëve, peshq të vegjës si ançovi dhe sardelet janë më shumë se dyfishuar. Kristensen thotë se ky model, i bazuar në modelin e ekosistemit peruan tregon prirjet e 50 vjetëve të fundit. Peshkimi i tepruar, ndotja dhe ndryshimet klimatike përbëjnë kërcënime të mëdha për botën nënujore. Sipas Organizatës së Kombeve të Bashkuara për Ushqimin dhe Bujqësinë, ngritja e fermave të peshqve është bërë me synimin për të mbrojtur kolonitë e peshqve në oqeane. Vili Kristensen thotë se industria e peshkut varet tek peshqit e vegjël për të ushqyer speciet e kultivuara në ferma, gjë që i sjell një dëmtim suplementar ekosistemit oqeanik. Eksperti i peshkut thotë se duke ndryshuar preferencat tona në konsumin e peshkut, pra duke ngrënë më më pak peshk të madh dhe më shumë peshk të vogël, do të ishte një kontribut i mirë në përtëritjen e ekosistemit oqeanik.